cyanic-selkie/wikianc huggingface dataset:
Λιμβουργία (Βέλγιο)
Ο "επίσημος" ύμνος της περιοχής της Λιμβουργίας και στο Βέλγιο και στην Ολλανδία είναι ο In 't Bronsgroen Eikenhout.
Εξωτερικοί σύνδεσμοι
Κατηγορία:Επαρχίες του Βελγίου Κατηγορία:Φλάνδρα
Ethiopian Airlines
Η Ethiopian Airlines (Αμχαρικά: የኢትዮጵያ አየር መንገድ (ye-Ityopya ayer menged), የኢትዮጵያ (ye-Ityopya) εν ολίγοις), πρώην Ethiopian Air Lines (EAL) και συχνά γνωστή ως απλά Ethiopian, είναι ο εθνικός αερομεταφορέας της Αιθιοπίας και ανήκει εξ ολοκλήρου στην κυβέρνηση της χώρας. Η EAL ιδρύθηκε στις 21 Δεκεμβρίου του 1945 και ξεκίνησε τις δραστηριότητές της στις 8 Απριλίου 1946 και ξεκίνησε τις διεθνής πτήσεις 1951. Η εταιρεία έγινε ανώνυμη εταιρεία το 1965 και άλλαξε το όνομά της από Ethiopian Air Lines σε Ethiopian Airlines. Η αεροπορική εταιρεία είναι μέλος της ΙΑΤΑ από το 1959 και της Ένωσης Αφρικανικών Αερομεταφορέων από το 1968. Είναι μέλος της Star Alliance από τον Δεκέμβριο του 2011.
Ο κόμβος και έδρα της είναι στο διεθνές αεροδρόμιο Μπόλε στην Αντίς Αμπέμπα, από όπου εξυπηρετεί ένα δίκτυο 125 επιβατικών προορισμούς, συμπεριλαμβανομένων 20 εγχωρίων. Η αεροπορική εταιρεία έχει δευτερεύοντες κόμβους στο Τόγκο και το Μαλάουι. Η Ethiopian είναι η μεγαλύτερη αεροπορική εταιρεία της Αφρικής από την άποψη των επιβατών, τον αριθμό των προορισμών, το μέγεθος του στόλου και τα έσοδα.
Σημερινός στόλος
Τον Μάρτιο του 2019 η Ethiopian Airlines είχε τον ακόλουθο στόλο:
Εκτός από τον εξοπλισμό που φαίνεται παραπάνω, η εταιρεία χρησιμοποιεί μια σειρά από DA40NG για εκπαιδευτικούς σκοπούς. Η Ethiopian Airlines ήταν ο αφρικανικός αερομεταφορέας με το μεγαλύτερο στόλο μεταφοράς φορτίου τον Δεκέμβριο 2013.
Ιστορικός στόλος
μικρογραφία|Fokker 50 της Ethiopian Airlines, 2005 (δεν χρησιμοποιείται πλέον) μικρογραφία|Πρώην [[Boeing 767|Boeing 767-200ER της Ethiopian, Μάιος 2001]] Παρακάτω αναφέρονται όλα τα αεροσκάφη που έχει χρησιμοποιήσει στο παρελθόν η Ethiopian. Τα ελικόπτερα και ελαφρά αεροσκάφη είναι διαθέσιμα για μίσθωση σε κυβερνητικές υπηρεσίες και έργα φυσικών πόρων. :570
Εξωτερικοί σύνδεσμοι
Κατηγορία:Σελίδες με πηγές CS1 στα Γαλλικά (fr) Κατηγορία:Σελίδες που περιέχουν συνδέσμους για περιεχόμενο μόνο με συνδρομή Κατηγορία:Αιθιοπία Κατηγορία:Αεροπορικές εταιρείες
Jane (κόμικ στριπ)
Jane ήταν ο τίτλος (και η κεντρική ηρωίδα) ενός κόμικ στριπ που δημιούργησε και σχεδίαζε ο Νόρμαν Πετ (Norman Pett) αποκλειστικά για λογαριασμό της Βρετανικής ταμπλόιντ The Daily Mirror από τις 5 Δεκεμβρίου του 1932 μέχρι και τις 10 Οκτωβρίου του 1959.
Ιστορία
Ο αρχικός τίτλος του σκαμπρόζικου κόμικ ήταν Jane's Journal - Or The Diary Of A Bright Young Thing και εξιστορούσε τις ατυχίες της ενζενί του τίτλου. Ο σχεδιαστής βασίστηκε αρχικά στη γυναίκα του σαν μοντέλο για το χαρακτήρα της ηρωίδας, αλλά στις αρχές της δεκαετίας του '40 χρησιμοποίησε σαν πρότυπο την Christabel Leighton-Porter (μοντέλο και pin-up της εποχής). Αναφέρετε μάλιστα το περιστατικό όπου όταν ο καρτουνίστας είδε για πρώτη φορά την Christabel να ποζάρει γυμνή σε μια σχολή ζωγραφικής είπε αυθόρμητα "Αυτή είναι η Jane". Η κακότυχη ηρωίδα είχε τη συνήθεια πολύ συχνά (και τις πιο πολλές φορές παρά τη θέληση της) να χάνει τα ρούχα της. Πιστός της σύντροφος ήταν ένα σκυλί ντασχάουντ με το όνομα Fritz.
Το πλήρες όνομα της ήταν Jane Gay (ο όρος "gay" την εποχή εκείνη χρησιμοποιούνταν για να περιγράψει ένα χαρούμενο και ανέμελο άτομο). Το κόμικ έγινε εξαιρετικά δημοφιλές κατά τη διάρκεια του Δευτέρου Παγκοσμίου Πολέμου και θεωρήθηκε ότι συνέβαλε στην εξύψωση του ηθικού των συμμάχων. Μέχρι το 1943 η Jane σπάνια έμενε με κάτι λιγότερο από τα εσώρουχα της και έτσι όταν σε ένα επεισόδιο του κόμικ εμφανίστηκε τελείως γυμνή μια Αμερικανική εφημερίδα απέδωσε το γεγονός στη προέλαση των Βρετανικών στρατευμάτων κατά 5 μίλια στο μέτωπο της Βόρειας Αφρικής.
Το κόμικ τέλειωσε το 1959 με τη Jane να νοικοκυρεύεται με τον γόη Georgie. Η Mirror έκτοτε προσπάθησε αρκετές φορές να αναβιώσει το χαρακτήρα. Μια από τις προσπάθειες ήταν το κόμικ στρίπ Jane - Daughter of Jane, το οποίο πραγματεύονταν τις περιπέτειες της κόρης της αρχικής ηρωίδας, η οποία δεν είχε σε καμιά περίπτωση τη γοητεία και την αθωότητα της αυθεντικής Jane και απέτυχε.
Μεταφορές
Το κόμικ υπήρξε έμπνευση για ένα θεατρικό έργο στη δεκαετία του '40 αλλά και για 2 κινηματογραφικές ταινίες. Το 1949 γυρίστηκε το The Adventures Of Jane με πρωταγωνίστρια την Christabel Leighton-Porter ενώ πολλά χρόνια μετά, το 1987 ακολούθησε το Jane and the Lost City με την Kirsten Hughes στο ρόλο της ηρωίδας. Το 1982 το BBC προέβαλε μια τηλεοπτική μεταφορά του κόμικ σε 10 δεκάλεπτα επεισόδια με πρωταγωνίστρια τη Γκλίνις Μπάρμπερ.
Εξωτερικοί σύνδεσμοι
Κατηγορία:Βρετανικά κόμικς Κατηγορία:Βρετανοί χαρακτήρες κόμικς Κατηγορία:Ερωτικά κόμικς Κατηγορία:Κόμικς περιπέτειας Κατηγορία:Κόμικς που έγιναν τηλεοπτικές σειρές Κατηγορία:Κωμικά κόμικς
Χανμπί
Στη Σουμεριακή μυθολογία, ο Χανμπί είναι ο θεός του κακού, άρχοντας όλων των κακών πνευμάτων και πατέρας του Παζούζου. Πέρα από αυτή τη σχέση, τίποτα άλλο δεν είνα γνωστό για τον Χανμπί.
Μπορεί να είναι η έμπνευση για άλλες κακές θεότητες στις θρησκείες της αρχαίας Εγγύς Ανατολής, όπως ο Απέπ στην αιγυπτιακή μυθολογία, ο Άνγκρα Μάινγιου στον Ζωροαριστεισμό και ο Σατανάς στις Αβρααμικές θρησκείες.
Παραπομπές
Κατηγορία:Σουμεριακή μυθολογία Κατηγορία:Θεότητες της Μεσοποταμίας
Λήδα Βαρδινογιάννη
Η Λήδα Κατακουζηνού - Βαρδινογιάννη ήταν Ελληνίδα επιχειρηματίας και συλλέκτις έργων τέχνης.
Βιογραφικά στοιχεία
Γεννήθηκε στο Ελληνικό και ήταν κόρη του Ιωάννη Κατακουζηνού, επιχειρηματία, και της Ειρήνης Κουτλίδη, αδελφής του Ευριπίδη Κουτλίδη, επιχειρηματία και συλλέκτη έργων τέχνης. Η καταγωγή της οικογένειάς της είναι από την Μυτιλήνη ενώ θείος της ήταν ο ψυχίατρος Άγγελος Κατακουζηνός. Φοίτησε στο Κολλέγιο Αθηνών και στη Σχολή Βακαλό και εν συνεχεία συμπλήρωσε τις σπουδές της στην Ελβετία. Κατά τη διάρκεια της Χούντας των Συνταγματαρχών έζησε στο Παρίσι. Το 1979 ανέλαβε την διεύθυνση της οικογενειακής επιχείρησης ξυλείας. Τα μέλη της οικογένειάς της συναναστρέφονταν με ποιητές και ζωγράφους με αποτέλεσμα να στραφεί και η ίδια προς την τέχνη. Η συλλογή της περιλαμβάνει Πικάσο, Μαρκ Σαγκάλ, Ανρί Ματίς, Ζουάν Μιρό, Νικηφόρο Λύτρα, Κωνσταντίνο Βολανάκη, Γιάννη Τσαρούχη, Νίκο Χατζηκυριάκο - Γκίκα, Δημήτρη Γαλάνη, Σπύρο Βασιλείου, Παναγιώτη Τέτση κ.α.
Μεγάλο μέρος της επίπλωσης της οικίας της, έχει δωρηθεί στο Μουσείο Μπενάκη, προς το οποίο έχει πραγματοποιήσει πλήθος δωρεών. Σε ένδειξη τιμής το Μουσείο Μπενάκη, το 2014, διοργάνωσε, στην Πινακοθήκη Ν. Χατζηκυριάκου - Γκίκα, την έκθεση με τίτλο «Στο σπίτι της Λήδας Βαρδινογιάννη», όπου και εκτέθηκε το μεγαλύτερο μέρος της προσωπικής της συλλογής. Είναι επίσης ευεργέτριαι του Ασύλου Ανιάτων.
Ζούσε στο Κολωνάκι. Ήταν παντρεμένη με τον Παύλο Βαρδινογιάννη και κουμπάρος τους στον γάμο ήταν ο Ανδρέας Παπανδρέου. Απεβίωσε στις 10 Δεκεμβρίου 2020.
Αναφορές
Κατηγορία:Έλληνες συλλέκτες έργων τέχνης Κατηγορία:Ελληνίδες επιχειρηματίες
Μεσιέ 32
Ο Μεσιέ 32 (γνωστός και ως Μ32 και NGC 221) είναι νάνος ελλειπτικός γαλαξίας σε απόσταση 2,65 MLy στον αστερισμό Ανδρομέδα. Ο Μ32 είναι δορυφόρος του γαλαξία της Ανδρομέδας, σε απόσταση 22 λεπτών της μοίρας νότια του πυρήνα του Μ31, και ανακαλύφθηκε από τον Λε Ζεντίλ το 1749. Ο Μεσιέ 32 έχει διάμετρο μόνο 6.200 ±200 έτη φωτός στο φαρδύτερο σημείο του. Όπως οι περισσότεροι ελλειπτικοί ο Μεσιέ 32 περιέχει κυρίως παλαιά άστρα με σχεδόν καθόλου αέριο. Όμως, υπάρχουν υπαινιγμοί πρόσφατης δημιουργίας άστρων.
Μοντέλα σχηματισμού
thumb|left|250px|Εικόνα του Διαστημικού Τηλεσκοπίου Χαμπλ στην οποία φαίνονται τα μπλε άστρα κοντά στον πυρήνα του Μ32. Η δομή και το αστρικό περιεχόμενο του Μεσιέ 32 είναι δύσκολο να εξηγηθεί με τα παραδοσιακά μοντέλα σχηματισμού γαλαξιών. Πρόσφατες προσομοιώσεις δείχνουν ένα νέο σενάριο με βάση το οποίο το ισχυρό βαρυτικό πεδίο του γαλαξία της Ανδρομέδας (Μ31) μπορεί να μετατρέψει έναν σπειροειδή γαλαξία σε νάνο ελλειπτικό. Καθώς ο μικρός σπειροειδής γαλαξίας έλκεται προς τα κεντρικά μέρη του Μ31, απομακρύνονται από αυτόν τα περισσότερα εξωτερικά στρώματά του. Το κεντρικό εξόγκωμα του μικρού γαλαξία επηρεάζεται λιγότερο και διατηρεί την μορφολογία του. Οι παλιρροϊκές δυνάμεις προκαλούν έντονες αστρογόνες διεργασίες στο κεντρικό εξόγκωμα με αποτέλεσμα ο Μ32 να έχει την τωρινή πυκνότητα. Υπάρχουν επίσης στοιχεία ότι ο Μ32 έχει και έναν εξωτερικό δίσκο.
Εξωτερικοί σύνδεσμοι
Κατηγορία:Νάνοι γαλαξίες Κατηγορία:Δορυφόροι γαλαξιών Κατηγορία:Τοπική ομάδα γαλαξιών 32 0221 Κατηγορία:Ανδρομέδα (αστερισμός) Κατηγορία:Γαλαξίες Arp
Τραμ Θεσσαλονίκης
thumb|250px|To τραμ σε δρόμο της Θεσσαλονίκης. thumb|250px|To τραμ σε δρόμο της Θεσσαλονίκης του 1916. thumb|250px|Ο βασιλιάς [[Γεώργιος Α' της Ελλάδας|Γεώργιος Α' και ο πρίγκιπας Κωνσταντίνος στην οδό Εγνατία στις 27 Οκτωβρίου 1912, την επομένη της παράδοσης της πόλης από την Οθωμανική Διοίκηση. Διακρίνονται οι γραμμές του τραμ στο οδόστρωμα]] thumb|250px|Έλληνες στρατιώτες στις αρχές του [[Α' Παγκόσμιος Πόλεμος|Α' Παγκοσμίου Πολέμου στην Θεσσαλονίκη το 1916. Διακρίνονται στο οδόστρωμα οι σιδηροτροχιές του τραμ.]] thumb|250px|Νεκρική πομπή μετά της δολοφονία του βασιλιά Γεωργίου. Διακρίνονται οι σιδηροτροχιές του τραμ στην παραλιακή λεωφόρο Νίκης.
Το Τραμ Θεσσαλονίκης (ή αλλιώς Τροχιόδρομος Θεσσαλονίκης) ήταν μέσο μαζικής μεταφοράς που λειτούργησε στην Θεσσαλονίκη από το 1893 έως το 1957.
Το ιππήλατο τραμ
Την πρωτοβουλία για την κατασκευή και λειτουργία του ιππήλατου τραμ είχε ένας δραστήριος κτηματίας, ο Αχμέτ Χαμντί Μπέης (τουρκικά: Ahmet Hamdi Bey), που στη συνέχεια εκλέχθηκε και Δήμαρχος. Η κύρια γραμμή ήταν 5,5 χλμ. (Εξοχών-Πλατεία Ολύμπου) και άλλες δύο διακλαδώσεις (η μία Λιμήν-Παλαιός Σιδηροδρομικός Σταθμός) γύρω στα 4,5 χλμ. . Το τραμ αρχίζει να λειτουργεί στις 8 Μαΐου 1893 ενώ τα επίσημα εγκαίνια γίνονται στις 28 Μαΐου 1893.
Το 1895 η γραμμή θα φτάσει μέχρι το Ντεπώ (Βασιλίσσης Όλγας 231, Νέστορος Τυπά και Μερκουρίου, Στάση ΟΑΣΘ Γέφυρα), όπου και θα μεταφερθούν οι εγκαταστάσεις, η αποθήκη των οχημάτων, οι στάβλοι και τα γραφεία της εταιρείας. Ο σχεδιασμός τους αποδίδεται στον αρχιτέκτονα Πιέτρο Αρριγκόνι (ιταλικά: Pietro Arrigoni).
Οι βασικές γραμμές των ιππηλατών τραμ αφορούσαν τις διαδρομές 1.Αποθήκη - Λευκός Πύργος - Νίκης - Τελωνείον (Πλατεία Ελευθερίας) και 2 Σιδηροδρομικός Σταθμός Ανατολικών Σιδηροδρόμων ή Μπεχτσινάρι - Εγνατία - Λευκός Πύργος - Αποθήκη, υπήρχε η γραμμή σύνδεσης Εγνατίας με Νίκης και η γραμμή Τελωνείου με 26ης Οκτωβρίου.
Το ηλεκτροκίνητο τραμ
Στις 14 Απριλίου 1908 ξεκινούν να λειτουργούν τα ηλεκτροκίνητα τραμ. Πρόκειται για τραμ αμερικανικής και βελγικής κατασκευής για 35 επιβάτες το καθένα: 30 οχήματα Westinghouse και 25 οχήματα της Ateliers Métallurgiques, με δύο κινητήρες της ACEC το καθένα.
Στις 16 Απριλίου 1912, η οθωμανική κυβέρνηση υποχρεώνει την Εταιρεία Ηλεκτροφωτισμού να ενοποιηθεί με την Εταιρεία Τροχιοδρόμων, για να δημιουργηθεί η Εταιρίας Τροχιοδρόμων Ηλεκτροφωτισμού Θεσσαλονίκης (Ε.Τ.Η.Θ.). Τα κεφάλαια της Εταιρείας είναι βελγικά και έδρα της οι Βρυξέλλες. Ήδη οι τροχιοδρομικοί έχουν αρχίσει να αναπτύσσουν συνδικαλιστική δράση. Οι κινητοποιήσεις των τροχιοδρομικών στην Θεσσαλονίκη θα αποτελέσουν πρότυπο και για άλλους κλάδους, αφού θα καταφέρουν να εξασφαλίσουν την υλοποίηση πολλών αιτημάτων τους.
Το δίκτυο των γραμμών που χρησιμοποίησε τελικά το ηλεκτροκίνητο τραμ δεν ξεπερνά εκείνο του ιππήλατου. Έτσι, οι βασικές γραμμές για αρκετά χρόνια θα παραμείνουν οι εξής: α) Ντεπώ - Βασιλίσσης Όλγας - Λευκός Πύργος - Παραλία - Πλατεία Ελευθερίας β)  1. Ντεπώ - Βασιλίσσης Όλγας - Εθνικής Αμύνης - Εγνατία - Βαρδάρη/Πύλη Αξιού/Πλατεία Ιωάννου Μεταξά, που διακλαδωνόταν μετά για Παλαιό Σταθμό ή συνέχιζε για Μπεχτσινάρι.
Γύρω στο 1930 οι γραμμές ήταν:
Οι εστρωμένες οδοί όπου κινήθηκε το τραμ ήταν οι εξής: Αγίου Μηνά, Δημοκρατίας (μετέπειτα Βασιλίσσης Όλγας), Εθνικής Αμύνης, Εγνατία, Βενιζέλου, Τσιμισκή, 25ης Μαρτίου, Νίκης.
Η κατάργηση από τον Κωνσταντίνο Καραμανλή
Το 1957 καταργείται και ξηλώνεται το τραμ με απόφαση του τότε πρωθυπουργού Κωνσταντίνου Καραμανλή, στα πλαίσια της παγκόσμιας αντί-τραμ τάσης της τότε εποχής. Στις 21 Ιουλίου 1957 εκτελούνται τα τελευταία δρομολόγια των γραμμών Ντεπώ (Αποθήκη)-Χαριλάου-Λεωφόρος Στρατού-Εγνατία-Πλατεία Βαρδαρίου και 25ης Μαρτίου-Χαριλάου. Οι γραμμές ξηλώθηκαν και προκρίθηκε η μονοπωλιακή διαχείριση των συγκοινωνιών από τα λεωφορεία του ΟΑΣΘ, επί κυβερνήσεως Κ. Γ. Καραμανλή, χωρίς να δρομολογηθούν τα τρόλεϊ στη θέση των τραμ, όπως έγινε στην Αθήνα.
Προτάσεις επαναφοράς
300px|μικρογραφία|Ράγες του τραμ Θεσσαλονίκης στην Οδό Αγίου Μηνά. Από τη δεκαετία του 2000 και μετά, έχουν εκφραστεί αρκετές σκέψεις για την επαναφορά του τραμ στη Θεσσαλονίκη, είτε μέσω του Στρατηγικού Σχεδίου Υποδομών-Μεταφορών (2011), είτε μέσω της Γενικής Κυκλοφοριακής Μελέτης Θεσσαλονίκης (2000), χωρίς να έχει ξεκαθαριστεί ποιες γραμμές θα πραγματοποιηθούν. Μεγάλες πιθανότητες έχει η υλοποίηση μέσω ΣΔΙΤ. Ορισμένες επίσημες προτάσεις:
Πηγές
Θεσσαλονικη Τραμ
Super Cup (ποδόσφαιρο γυναικών Κύπρου)
Το Super Cup αποτελεί το τρίτο πιο σημαντικό τρόπαιο στο κυπριακό ποδόσφαιρο γυναικών. Διοργανώνεται από την Κυπριακή Ομοσπονδία Ποδοσφαίρου (ΚΟΠ). Η κατάκτηση της ασπίδας διεκδικείται σε ένα μονό αγώνα, ο οποίος σηματοδοτεί την έναρξη της καινούριας ποδοσφαιρικής περιόδου. Στον αγώνα αυτό αναμετρούνται ο πρωταθλητής και ο κυπελλούχος (ή η φιναλίστ του κυπέλλου σε περίπτωση που κάποια ομάδα έχει κατακτήσει πρωτάθλημα και κύπελλο) της προηγούμενης περιόδου.
Όλοι οι αγώνες
Σημείωσεις:
Κατακτήσεις και συμμετοχές ανά ομάδα
Ο πίνακας που ακολουθεί παρουσιάζει τις κατακτήσεις του Super Cup ανά ομάδα και τις συμμετοχές κάθε ομάδας στον αγώνα για κατάκτηση του Super Cup.
Δείτε επίσης
Κατηγορία:Ποδοσφαιρικές διοργανώσεις κυπέλλου Κύπρου
Κατάλογος ραδιοφωνικών σταθμών του BBC
Ακολουθεί η λίστα με τους εθνικής, περιφερειακής και τοπικής εμβέλειας ραδιοφωνικούς σταθμούς του BBC στο Ηνωμένο Βασίλειο.
Εξωτερικοί σύνδεσμοι
Κατηγορία:British Broadcasting Corporation Κατηγορία:BBC Ραδιόφωνο
Τεχνικός βιβλιοθήκης
Οι Τεχνικοί Βιβλιοθήκης διαφέρουν από τους βιβλιοθηκονόμους όσον αφορά την εκπαίδευση και τα κύρια καθήκοντά. Οι Τεχνικοί Βιβλιοθήκης συνήθως απαιτούν ένα δίπλωμα, ή, στην καλύτερη περίπτωση, έναν συγγενή βαθμό στην τεχνολογία της βιβλιοθήκης από μια κοινότητα κολέγιο ή άλλο παρόμοιο ίδρυμα, ενώ οι βιβλιοθηκονόμοι απαιτούν ένα μεταπτυχιακό στην επιστήμη της βιβλιοθήκης από αναγνωρισμένο πανεπιστήμιο με βάση το Graduate School τών βιβλιοθηκών και πληροφορικής.
Akira
Το Akira είναι ιαπωνική anime ταινία δράσης και επιστημονικής φαντασίας με σκηνοθέτη τον Κατσουχίρο Οτόμο. Το σενάριο γράφτηκε από τον Οτόμο και τον Ίζο Χασιμότο και βασίζεται στο ομώνυμο μάνγκα του Οτόμο με το ίδιο όνομα, εστιάζοντας κυρίως στο πρώτο μισό της ιστορίας. Η ταινία παρουσιάζει μία δυστοπική εκδοχή του Τόκιο το έτος 2019, με κυβερνοπάνκ τόνους. Η ιστορία εστιάζει στον έφηβο μοτοσικλετιστή Τετσούο Σίμα και τις ψυχικές του δυνάμεις, και τον αρχηγό της συμμορίας του, Σόταρο Κάνεντα. Αρκετές ομάδες, συμπεριλαμβανομένης αυτής του Κάνεντα, της αντιστασιακής τρομοκράτισσας Κέι, του συνταγματάρχη Σικισίμα της JSDF (Δυνάμεις Αυτοάμυνας Ιαπωνίας) και μίας ομάδας τριών όντων με ψυχικές δυνάμεις, προσπαθούν να εμποδίσουν τον Τετσούο από το να ελευθερώσει τον φυλακισμένο Άκιρα, ένα πλάσμα με υπερφυσικές ικανότητες. Ενώ τα περισσότερα σχέδια χαρακτήρων και τοποθεσιών πάρθηκαν από το ομώνυμο μάνγκα, το αναδιαρθρωμένο σενάριο της ταινίας διαφέρει σημαντικά από αυτό, παραλείποντας μεγάλο μέρος του τελευταίου μισού του μάνγκα.
Η ταινία απέκτησε ένα μεγάλο κοινό οπαδών από την κυκλοφορία της ως καλτ ταινία, ενώ θεωρείται ευρύτερα ταινία-ορόσημο στα ιαπωνικά κινούμενα σχέδια. Θεωρείται από πολλούς κριτικούς ως μία από τις καλύτερες κινουμένων σχεδίων και επιστημονικής φαντασίας ταινίες όλων των εποχών.
Ιστορία
Το 1988, μία ψυχική έκρηξη καταστρέφει το Τόκιο και πυροδοτεί τον Γ΄ Παγκόσμιο Πόλεμο. Τελικά, στην θέση του χτίζεται μία νέα πόλη με το όνομα Νέο-Τόκιο, αλλά το 2019, ένα χρόνο πριν η πόλη φιλοξενήσει τους 32ους Ολυμπιακούς Αγώνες, η δυστοπική μητρόπολη ταράζεται από τρομοκρατία εναντίον της κυβέρνησης και βία συμμοριών. Μία νύχτα, ο παραβατικός έφηβος Σόταρο Κάνεντα και η μποσοζόκου συμμορία του, που ονομάζεται "Κάψουλες", πολεμούν τους εχθρούς τους, τους "Κλόουν". Κατά τη διάρκεια της μάχης, ο Τετσούο Σίμα, καλύτερος φίλος του Κάνεντα, τρακάρει τη μοτοσυκλέτα του για να αποφύγει τον Τακάσι, ένα αγόρι με ψυχικές ικανότητες, το οποίο ξέφυγε από ένα μυστικό κρατικό εργαστήριο με τη βοήθεια ενός μυστικού επαναστάτη. Ο συνταγματάρχης Σικισίμα της Δύναμης Αυτοάμυνας της Ιαπωνίας, με τη βοήθεια του Μασάρου, ενός ακόμη παιδιού με πνευματικές ικανότητες, διατάζει ο Τακάσι να επιστρέψει σπίτι και ο Τετσούο να νοσηλευτεί. Όταν γίνεται γίνεται ανάκριση στο αστυνομικό τμήμα στον Κάνεντα και τη συμμορία του, αυτός βλέπει την Κέι, ένα από τα μέλη των επαναστατών, και κανονίζει να αφεθεί και αυτή ελεύθερη μαζί με τις Κάψουλες.
Ο Σικισίμα και ο Δόκτωρ Ονίσι ανακαλύπτουν ότι ο Τετσούο διαθέτει ψυχικές ικανότητες, παρόμοιες με αυτές του Άκιρα, ενός πνεύματος που προκάλεσε την καταστροφή του Τόκιο, οδηγώντας στον Γ΄ Παγκόσμιο Πόλεμο. Παράλληλα, η φίλη του Τακάσι, Κυόκο, έχει οράματα της επικείμενης καταστροφής του Νέου-Τόκιο, και ο Σικισμίμα διατάζει τον Ονίσι να σκοτώσει τον Τετσούο αν η δύναμή του μεγαλώσει και βγει εκτός ελέγχου. Ο Τετσούο το σκάει από το νοσοκομείο και κλέβει τη μοτοσυκλέτα του Κάνεντα, συνοδευόμενος από το φλερτ του, την Καόρι.Οι Κλόουν τους παγιδεύουν αλλά οι Κάψουλες τους σώζουν. Ενώ ο Τετσούο υποφέρει από δυνατές ημικρανίες και παραισθήσεις, η Δύναμη Αυτοάμυνας τον παίρνει πίσω στο νοσοκομείο. Κατά τη διάρκεια μίας τρομοκρατικής επίθεσης, ο Κάνεντα σώζει την Κέι από το να συλληφθεί και, όταν κρυφακούει τα σχέδιά τους να πιάσουν τον Τετσούο, μπαίνει στην ομάδα των επαναστατών. Στο νοσοκομείο, τα όντα με ψυχικές ικανότητες επιχειρούν κάνουν να Τετσούο να βγάλει τις ψυχικές του δυνάμεις, προκαλώντας του αναστάτωση, αλλά αποτυγχάνουν. Εξαγριωμένος, ο Τετσούο τα κυνηγά με μανία για να τα σκοτώσει. Ο Κάνεντα, η Ρέι και ο Σικισίμα προσπαθούν να σταματήσουν την επίθεση του Τετσούο, αλλά δεν το καταφέρνουν. Ο Τετσούο, μαθαίνοντας ότι ο Άκιρα βρίσκεται σε κρυογονική αποθήκη, σε χώρο οικοδομών δίπλα στο Ολυμπιακό Στάδιο του Παλιού-Τόκιο, δραπετεύει από το νοσοκομείο.
Με την τηλεπαθητική βοήθεια της Κυόκο, η Κέι και ο Κάνεντα δραπετεύουν, για να εμποδίσουν τον Τετσούο να ελευθερώσει τον Άκιρα. Εντωμεταξύ, ο Σικισίμα σκηνοθετεί ένα πραξικόπημα ώστε να βρει τον Τετσούο. Ο Τετσούο παγιδεύει τους φίλους του Κάνεντα, Γιαμαγκάτα και Κάι, σκοτώνοντας τον πρώτο. Αφού μαθαίνει για τον θάνατο του Γιαμαγκάτα, ο Κάνεντα κυνηγά τον Τετσούο για να τον εκδικηθεί. Την ίδια στιγμή, ο Τετσούο ξεσπά στο Νέο-Τόκιο, και τελικά φτάνει στην αποθήκη κοντά στο στάδιο, όπου φυλάσσεται ο Άκιρα σε κατάσταση κρυογονικής ψύξης. Πολεμά την Κέι και επαναφέρει τα απομεινάρια του Άκιρα, αλλά βρίσκει μόνο δείγματα ιστού. Ο Σικισίμα εξηγεί πως ο Άκιρα διαμελίστηκε, καταψύχθηκε και διατηρείται για μελλοντικές μελέτες. Ο Κάνεντα πολεμά τον Τετσούο και ο Σικισίμα χρησιμοποιεί δορυφόρο λέιζερ, προσπαθώντας να σκοτώσει τον Τετσούο, αλλά καταφέρνει μόνο να κόψει το χέρι του. Ο ίδιος ο Τετσούο καταστρέφει το δορυφόρο, και δημιουργεί για τον εαυτό του τεχνητό χέρι.
Παράλληλα, ενώ η Καόρι βρίσκει τον Τετσούο σε κατάσταση τρομερού πόνου, ο Σικισίμα του λέει πως, τα φάρμακα για ημικρανίες που δίνονται στα πλάσματα με ψυχικές ικανότητες, παρεμποδίζουν την εξέλιξη ανεξέλεγκτων δυνάμεων. Ο Τετσούο αποπειράται να πάρει τη θεραπεία από την Καόρι, αλλά ο Σικισίμα τον πυροβολεί. Το τεχνητό του χέρι μεταλλάσσεται, και προσπαθεί να σκοτώσει τον Σικισίμα πριν ο Κάνεντα τον σώσει και παγιδεύσει τον ίδιο. Αδύναμος να ελέγξει τις δυνάμεις του, ο Τετσούο μεταλλάσσεται σε μία γιγαντιαία επίπονη μάζα, περικλείοντας τον Κάνεντα και την Καόρι, σκοτώνοντας και αφομοιώνοντας τη δεύτερη.
Παραγωγή
Ενώ δούλευε πάνω στο μάνγκα Akira, ο Κατσουχίρο Οτόμο δεν σκόπευε να το μετατρέψει σε ταινία. Όταν, ωστόσο, του προτάθηκε η ιδέα να το κάνει, ένιωσε "πολύ ιντριγκαρισμένος". Δέχθηκε να μετατραπεί το μάνγκα σε ταινία με τον όρο να έχει τον έλεγχο του εγχειρήματος. Για την παραγωγή της ταινίας συνενώθηκαν μερικές μεγάλες ιαπωνικές εταιρίες ψυχαγωγίας, και η συνεργασία αυτή πήρε το όνομα The Akira Committee. Η ένωση αυτή απαιτούσε τον απίστευτα υψηλό προϋπολογισμό των 1,100,000,000 γιεν, ώστε να επιτευχθεί η επιθυμητή ποιότητα, ισάξια του μάνγκα, το οποίο αποτελούνταν από 2,000 σελίδες. Η επιτροπή αποτελούνταν από τις εκδοτικές εταιρίες Kodansha Ltd., Mainichi Broadcasting System, Inc., Bandai Co., Ltd., Hakuhodo Incorporated, τις εταιρείες διανομής Toho Co., Ltd., Laserdisc Corporation και Sumitomo Corporation, οι οποίες διέθεσαν χρήματα και προώθηση για την ταινία. Το animation της ταινίας έγινε από την Tokyo Movie Shinsha Co., Ltd.
Ο Οτόμο είναι μεγάλος θαυμαστής του μάνγκα Tetsujin 28-go. Ως αποτέλεσμα, έδινε στους χαρακτήρες των δημιουργημάτων του ονόματα από το μάνγκα: ο Κάνεντα έχει το ίδιο όνομα με τον πρωταγωνιστή του Tetsujin 28-go, ο συνταγματάρχης Σικισίμα έχει το ίδιο όνομα με τον καθηγητή Σικισίμα, ενώ ο Τετσούο μοιράζεται το όνομα του γιου του καθηγητή Σικισίμα, Τετσούο Σικισίμα, ενώ το όνομα του Άκιρα Ριουσάκου προέρχεται από τον Ριουσάκου Μουρασάμε. Επιπλέον, ο Τακάσι έχει τατουάζ στο χέρι του τον αριθμό "26", πράγμα το οποίο θυμίζει έντονα τη γραμματοσειρά που χρησιμοποιείται στο Tetsujin 28-go.
Box office
Στο ιαπωνικό box office, η ταινία απέσπασε ¥750 εκατομμύρια το 1988.
Υποδοχή
Ο Ρότζερ Ίμπερτ επέλεξε το Akira ως Video Pick of the Week.
Συμβολισμοί
Λέχθηκε για το Akira ότι έχει μεγάλη συμβολική σημασία. Συμβολίζει το μετατραυματικό στρες που προκλήθηκε από τον Β΄ Παγκόσμιο Πόλεμο και τις βόμβες που ρίχθηκαν στη Χιροσίμα και το Ναγκασάκι. Ο Τετσούο αναπαριστά την μεταπολεμικούς αγώνες της Ιαπωνίας. Οι ψυχικές του δυνάμεις και οι περίεργες μεταλλάξεις του είναι απομεινάρια των παραμορφώσεων των ίδιων των Ιαπώνων, οι οποίοι δηλητηριάστηκαν από τη ραδιενέργεια. Επιπλέον, ο Τετσούο μεταλλάχθηκε σε πολύ γρήγορο χρονικό διάστημα, κάτι που συνέβη και στην ίδια την Ιαπωνία, η οποία τη δεκαετία του 1990 μεταμορφώθηκε από μία κατεστραμμένη πόλη σε μία από τις μεγαλύτερες οικονομικές δυνάμεις. Το μηχανικό χέρι του Τετσούο και ο τρόπος με τον οποίο μετατρέπει ανεξέλεγκτα όλο του το σώμα σε μάζα που εμπεριέχει μεταλλικά κομμάτια, συμβολίζει τη γοργή μετατροπή της Ιαπωνίας σε τεράστια βιομηχανική δύναμη, η οποία, όπως ο Τετσούο, χάνει την ταυτότητα και το ήθος της.
Μουσική
μικρογραφία|δεξιά|Το εξώφυλλο του AKIRA: Original Soundtrack, που ηχογραφήθηκε το 1988 και κυκλοφόρησε το 1990. Το soundtrack της ταινίας κυκλοφόρησε με τον τίτλο AKIRA: Original Soundtrack και ηχογραφήθηκε από τον Γκεϊνό Γιαμασιρογκούμι. Η σύνθεση και η διεύθυνση της μουσικής έγινε από τον Σότζι Γιαμασίρο (ψευδόνυμο του Οουχάσι Σουτόμου). Ο δίσκος περιέχει μουσική η οποία ηχογραφήθηκε ξανά για κυκλοφορία. Τα "Kaneda", "Battle Against Clown" και "Exodus From the Underground Fortress" είναι μέρος του ίδιου κύκλου τραγουδιού. Για παράδειγμα, στοιχεία του "Battle Against Clown" ακούγονται στην αρχική σκηνή της ταινίας με τις μηχανές. Τα κομμάτια απαριθμούνται με την ίδια σειρά με την οποία ακούγονται στην ταινία. Η εκδοχή του soundtrack για τη βόρεια Αμερική περιείχε εκτεταμένες σημειώσεις για την παραγωγή από τους Ντέιβιντ Κιθ Ρίντικ και Ρόμπερτ Νάπτον.
Ένα δεύτερο soundtrack κυκλοφόρησε, το οποίο περιείχε τη γνήσια μουσική χωρίς επαν-ηχογράφηση, αλλά ήταν κολάζ μελέτης των χαρακτήρων με ηχητικά εφέ και διαλόγους από την ταινία. Πιθανότατα ήταν η άμεση μεταφορά από αυτή.
Ταινίες
Το 2002, η Warner Bros. απέκτησε τα πνευματικά δικαιώματα να για δημιουργήσει ένα remake του Akira, και από τότε έχουν γίνει αρκετές προσπάθειες να γραφτεί το σενάριο και να ξεκινήσει η παραγωγή. Στις 10 Ιουνίου του 2010, ο παραγωγός Andrew Lazar εξήγησε πως περιεργάζονταν να χωρίσουν το Akira σε δύο ταινίες, βασισμένες στα κεφάλαια του μάνγκα 1-3 και 4-6, αντίστοιχα. Σύμφωνα με τον Gary Whitta, σε ένα σημείο το σενάριο είχε τα γεγοότα να εξελίσσονται ένα Μανχάταν που ανήκει στην Ιαπωνία.
Από τότε που ξεκίνησε το εγχείρημα, αρκετοί σεναριογράφοι, σκηνοθέτες, παραγωγοί και ηθοποιοί επιλέχθηκαν.
Τον Απρίλιο του 2011, ο George Takei μίλησε στην The Advocate σχετικά με τις φήμες για το καστ της ταινίας, δηλώνοντας ότι οποιαδήποτε επιλογή για την επιστράτευση λευκών ηθοποιών στο Akira θα προσβάλλει και τους Ασιάτες, και τους φανατικούς του αρχικού μάνγκα ή του άνιμε.
Στις 9 Μαΐου του 2014, ένα live-action trailer "ανέβηκε" στο YouTube, πράγμα που αναζωπύρωσε τις ελπίδες των φανατικών του μάνγκα και της ταινίας Akira για τη μεταφορά τους στη μεγάλη οθόνη. Η ανάπτυξη αυτού του μη κερδοσκοπικού trailer πραγματοποιήθηκε από την καναδική εταιρία με το όνομα Akira Project, με σκηνοθέτη και παραγωγό τον Nguyen-Anh Nguyen. Τον Ιούλιο του 2012, η εταιρία ξεκίνησε καμπάνια στην ιστοσελίδα Indiegogo, ώστε να μαζέψει χρήματα για να πραγματοποιήσει το εγχείρημα. Η καμπάνια απέφερε περίπου 5,000 δολάρια και αρκετούς ανθρώπους από όλο τον κόσμο που βοήθησαν στην παραγωγή του trailer. Αυτό βιντεοσκοπήθηκε στο Μόντρεαλ του Κεμπέκ μέχρι το Νοέμβριο του 2012, ενώ σκοπός των δημιουργών ήταν να μείνει όσο πιο κοντά στο μάνγκα Akira.
Μέχρι τις 14 Ιουλίου του 2014, ο πιο γνωστός πρόσφατος σεναριογράφος που δούλευε πάνω στο Akira ήταν ο Dante Harper.
Στις 8 Μαρτίου του 2015, ο καθορισμένος σκηνοθέτης Jaume Collet-Serra δήλωσε σε μία συνέντευξη στο Collider.com ότι δεν υπήρξε εξέλιξη στην ταινία και ότι σχεδιάζει να κάνει ένα διάλειμμα από τη σκηνοθεσία. Ωστόσο, το στούντιο μπορεί τελικά να κάνει πραγματικότητα την ταινία. Στις 8 Ιουνίου του ίδιου έτους, το Hollywood Reporter ανέφερε ότι ο στούντιο συνεχίζει την παραγωγή με τον Μάρκο Ραμίρεζ, γνωστό για τη δουλειά του ως ενός από τους showrunners της σειράς Daredevil της Marvel, θα γράψει την ταινία. Η Warner Bros. έδωσε κάποια στιγμή στον Τζορτζ Μίλερ την ευκαιρία να διευθύνει την ταινία, αλλά αυτός την απέρριψε, καθώς είχε δεσμεύσεις σε άλλα εγχειρήματα.
Σειρά
Τον Ιανουάριο του 2016, ο Κατσουχίρο Οτόμο αποκάλυψε στην γαλλική εκδήλωση Angouleme ότι μία μεταφορά της ταινίας στην τηλεόραση είναι σε σκέψη. Ωστόσο, υπάρχουν επιφυλάξεις λόγω πιθανής εσφαλμένης μεταφοράς των ιαπωνικών στα αγγλικά.
Βιντεοπαιχνίδια
Το 1988, η Taito κυκλοφόρησε το παιχνίδι περιπέτειας Akira για το Famicom, αποκλειστικά στην Ιαπωνία. Αναπτυσσόταν άλλο ένα παιχνίδι Akira για τα συστήματα Super Nintendo Entertainment System, Sega Genesis και Sega CD, αλλά ακυρώθηκε μαζί με προοπτικές ενός άλλου παιχνιδιού Akira για τις φορητές κονσόλες Game Boy και Game Gear. Το 1994, η International Computer Entertainment ανέπτυξε ένα βιντεοπαιχνίδι βασισμένο στην ταινία για τα Amiga και Amiga CD32. Για να συμπέσει με την κυκλοφορία της κυκλοφορίας της ταινίας σε DVD το 2002, η Bandai κυκλοφόρησε το Akira Psycho Ball έναν εξομοιωτή pinball για το PlayStation 2.
Εξωτερικοί σύνδεσμοι
Κατηγορία:Anime και manga επιστημονικής φαντασίας Κατηγορία:Δυστοπικά anime και manga Κατηγορία:Κυβερνοπάνκ ταινίες Κατηγορία:Ιαπωνικές ταινίες Κατηγορία:Ιαπωνόφωνες ταινίες Κατηγορία:Μετα-αποκαλυπτικές ταινίες Κατηγορία:Ταινίες του 1988 Κατηγορία:Ταινίες anime Κατηγορία:Ταινίες ενηλικίωσης Κατηγορία:Ταινίες τοποθετημένες στο μέλλον Κατηγορία:Ταινίες επιστημονικής φαντασίας Κατηγορία:Τηλεπάθεια στη μυθοπλασία Κατηγορία:Ψυχικές δυνάμεις στη μυθοπλασία Κατηγορία:2019 στη μυθοπλασία Κατηγορία:Ταινίες κινουμένων σχεδίων του 1988
Πάντολα
Ο Πάντολα (ιταλικά Padola) είναι ποταμός της βορειοανατολικής Ιταλίας. Πηγάζει στις Δολομιτικές Άλπεις στο Πέρασμα του όρους του Σταυρού (Passo Monte Croce di Comelico) στα σύνορα με την Αυστρία και στην περιφέρεια Τρεντίνο-Άλτο Άντιτζε και χύνεται στον Πιάβε, του οποίου είναι παραπόταμος.
Έχει μήκος 18,84 χλμ. , μέση ταχύτητα ροής 3,7 m³/s και η λεκάνη απορροής του καταλαμβάνει 134 τετραγωνικά χλμ. Ο Πάντολα ρέει πρώτα νοτιοδυτικά και στις πηγές του ξεκινάει από μικρό καταρράκτη, έπειτα η πορεία του αλλάζει προς νοτιοανατολικά για να ενωθεί στον Πιάβε στα 900 μέτρα υψόμετρο.
Στο χωριό Πάντολα υπάρχει γέφυρα, που αναφέρεται από το 1537, έχει ανακατασκευαστεί πολλές φορές και βρίσκεται ακόμα σε χρήση κυρίως για τουριστικούς λόγους.
Παραπομπές
Παντολα Παντολα
Σόρων
Ο Σόρων ήταν περίφημο αρχαίο δάσος δρυών που βρισκόταν στην Αρκαδική Αζανία (Επαρχία Καλαβρύτων) και συγκεκριμένα μεταξύ των Αρκαδικών Πόλεων-κρατών του Κλείτωρα και της Ψωφίδας. Σύμφωνα με τον Παυσανία στο δάσος αυτό ζούσαν αγριόχοιροι, αρκούδες και τεράστιες χελώνες, με το κέλυφος των οποίων μπορούσε κάποιος να κατασκευάσει λύρα ίδιου μεγέθους με αυτές που φτιάχνονταν από Ινδικές χελώνες. Κοντά στο δάσος ήταν χτισμένες οι αρχαίες κώμες Αργέαθοι, Λυκούντες, και Σκοτάνη.
Βιβλιογραφία
Κατηγορία:Αρχαία Αρκαδία Κατηγορία:Ελληνική χλωρίδα
Γκράντε Καλντάρο
Ο Γκράντε Καλντάρο (ιταλικά: Fossa Grande di Caldaro, γερμανικά: Großer Kalterer Graben) είναι τεχνητός ποταμός - κανάλι της βορειοανατολικής Ιταλίας στην περιφέρεια Τρεντίνο-Άλτο Άντιτζε.
Ο Γκράντε Καλντάρο κατασκευάστηκε το 1774 ως κανάλι αποχέτευσης της λίμνης Καλντάρο και ρέει μεταξύ των Ιταλικών επαρχιών του Τρέντο και του Μπολτσάνο. Το κανάλι ξεκινά από την Λίμνη Καλντάρο με κατεύθυνση νότια, στην πορεία του αρδεύει όλη την κοιλάδα και δέχεται τα νερά των Κορτίνα και μικρού Καλντάρο, που ξεκινά και αυτός από την ίδια λίμνη. Μετά από 26 χλμ. χύνεται στον Αδίγη, του οποίου αποτελεί παραπόταμο.
Παραπομπές
Καλντάρε
Μπεάτα Ασημακοπούλου
Η Μπεάτα (Ευδοκία ) Ασημακοπούλου (28 Ιουνίου 1932 - 20 Απριλίου 2009) ήταν Ελληνίδα ηθοποιός.
Βιογραφία
Έκανε σπουδές στη σχολή του Τάκη Μουζενίδη. Η πρώτη της κινηματογραφική παρουσία ήταν στην ταινία "Καταδικασμένη κι απ' το παιδί της" το 1955. Το 1960 παντρεύτηκε τον Ορέστη Λάσκο.
Στην ταινία "η καφετζού" του 1956 αναγράφεται ως "Μπέμπα Ασημακοπούλου". Ίσως λάθος εκ παραδρομής, ίσως τότε να χρησιμοποιούσε αυτό το όνομα και μετά να το έκανε "Μπεάτα".
Πέθανε στις 20 Απριλίου του 2009, από καρκίνο. Είναι ενταφιασμένη στο Κοιμητήριο του Δήμου Αγίου Δημητρίου.
Παραπομπές
Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί θεάτρου
Πληροφοριακά συστήματα
Ένα πληροφοριακό σύστημα (ΠΣ) είναι ένα τυπικό, κοινωνικοτεχνικό, οργανωτικό σύστημα σχεδιασμένο για τη συλλογή, επεξεργασία, αποθήκευση και διανομή πληροφοριών. Από κοινωνικοτεχνική άποψη, τα πληροφοριακά συστήματα αποτελούνται από τέσσερα στοιχεία: έργο, άνθρωποι, δομή (ή ρόλοι) και τεχνολογία. Τα πληροφοριακά συστήματα μπορούν να οριστούν ως μια ολοκλήρωση στοιχείων για τη συλλογή, αποθήκευση και επεξεργασία δεδομένων, τα οποία χρησιμοποιούνται για την παροχή πληροφοριών, τη συμβολή στη γνώση, καθώς και για ψηφιακά προϊόντα που διευκολύνουν τη λήψη αποφάσεων.
Ένα πληροφοριακό σύστημα υπολογιστή είναι ένα σύστημα που αποτελείται από άτομα και υπολογιστές που επεξεργάζονται ή ερμηνεύουν πληροφορίες. Ο όρος χρησιμοποιείται επίσης μερικές φορές για να αναφέρεται απλώς σε ένα σύστημα υπολογιστή με εγκατεστημένο λογισμικό.
Τα «Πληροφοριακά Συστήματα» είναι επίσης μια ακαδημαϊκή επιτόπια μελέτη σχετικά με συστήματα με ειδική αναφορά στις πληροφορίες και στα συμπληρωματικά δίκτυα υλικού και λογισμικού υπολογιστών που χρησιμοποιούν άνθρωποι και οργανισμοί για τη συλλογή, φιλτράρισμα, επεξεργασία, δημιουργία και επίσης διανομή δεδομένων. Δίνεται έμφαση σε ένα πληροφοριακό σύστημα που έχει οριστικό όριο, χρήστες, επεξεργαστές, αποθήκευση, εισόδους, εξόδους και τα προαναφερθέντα δίκτυα επικοινωνίας.
Βίος και πολιτεία του Αλέξη Ζορμπά
Ο Βίος και πολιτεία του Αλέξη Ζορμπά είναι μυθιστόρημα του Νίκου Καζαντζάκη, που κυκλοφόρησε για πρώτη φορά στην Αθήνα το 1946. Το μυθιστόρημα βασίζεται στη ζωή του Γεωργίου Ζορμπά, φίλου και επιχειρηματικού συνεργάτη του συγγραφέα.
Πληροφοριακά συστήματα
Οποιοδήποτε συγκεκριμένο πληροφοριακό σύστημα στοχεύει στην υποστήριξη λειτουργιών, διαχείρισης και λήψης αποφάσεων. Ένα πληροφοριακό σύστημα είναι η τεχνολογία πληροφοριών και επικοινωνιών (ΤΠΕ) που χρησιμοποιεί ένας οργανισμός, καθώς και ο τρόπος με τον οποίο οι άνθρωποι αλληλεπιδρούν με αυτήν την τεχνολογία για την υποστήριξη των επιχειρηματικών διαδικασιών.
Βίος και πολιτεία του Αλέξη Ζορμπά
Γνώρισε παγκόσμια εκδοτική επιτυχία και το 1964 μεταφέρθηκε στον κινηματογράφο από τον σκηνοθέτη Μιχάλη Κακογιάννη με τίτλο Αλέξης Ζορμπάς (Zorba the Greek) ενώ το 1968 έγινε και μιούζικαλ με τίτλο Zorba από συντελεστές που δημιούργησαν κλασικά έργα όπως το Σικάγο, τον Βιολιστή στη στέγη ή το Καμπαρέ.
Πληροφοριακά συστήματα
Ορισμένοι συγγραφείς κάνουν σαφή διάκριση μεταξύ συστημάτων πληροφοριών, συστημάτων υπολογιστών και επιχειρηματικών διαδικασιών. Τα πληροφοριακά συστήματα περιλαμβάνουν συνήθως ένα στοιχείο ΤΠΕ, αλλά δεν ασχολούνται αποκλειστικά με τις ΤΠΕ, εστιάζοντας αντ' αυτού στην τελική χρήση της τεχνολογίας των πληροφοριών. Τα πληροφοριακά συστήματα είναι επίσης διαφορετικά από τις επιχειρηματικές διαδικασίες. Τα πληροφοριακά συστήματα βοηθούν στον έλεγχο της απόδοσης των επιχειρηματικών διαδικασιών.
Βίος και πολιτεία του Αλέξη Ζορμπά
Εξωτερικοί σύνδεσμοι
Κατηγορία:Μυθιστορήματα του Νίκου Καζαντζάκη Ζ Κατηγορία:Μυθιστορήματα του 1946
Πληροφοριακά συστήματα
Ο Alter υποστηρίζει τα πλεονεκτήματα της θεώρησης ενός πληροφοριακού συστήματος ως ενός ειδικού τύπου συστήματος εργασίας. Ένα σύστημα εργασίας είναι ένα σύστημα στο οποίο άνθρωποι ή μηχανές εκτελούν διαδικασίες και δραστηριότητες χρησιμοποιώντας πόρους για την παραγωγή συγκεκριμένων προϊόντων ή υπηρεσιών για τους πελάτες. Ένα πληροφοριακό σύστημα είναι ένα σύστημα εργασίας του οποίου οι δραστηριότητες είναι αφιερωμένες στη σύλληψη, μετάδοση, αποθήκευση, ανάκτηση, χειρισμό και εμφάνιση πληροφοριών.
Ως εκ τούτου, τα συστήματα πληροφοριών αλληλεπιδρούν με συστήματα δεδομένων αφενός και συστήματα δραστηριοτήτων αφετέρου. Ένα πληροφοριακό σύστημα είναι μια μορφή συστήματος επικοινωνίας στο οποίο τα δεδομένα αντιπροσωπεύουν και επεξεργάζονται ως μια μορφή κοινωνικής μνήμης. Ένα πληροφοριακό σύστημα μπορεί επίσης να θεωρηθεί μια ημι- τυπική γλώσσα που υποστηρίζει τη λήψη αποφάσεων και τη δράση του ανθρώπου.
Τα πληροφοριακά συστήματα είναι το κύριο επίκεντρο της μελέτης για την οργανωτική πληροφορική.
Τύποι πληροφορικών συστημάτων
• Συστήματα Επεξεργασίας Συναλλαγών
– Συναλλαγές: Παραγγελίες, παραλαβές, πωλήσεις
– Παροχή γρήγορα και έγκαιρα ακριβών πληροφοριών βελτίωση της λειτουργίας και της απόδοσης του Οργανισμού ή της Επιχείρησης
– Τυπικά συστήματα: Διαχείριση αποθήκης, επεξεργασία λογιστικών εφαρμογών, διαχείριση μιας βιβλιοθήκης
• Πληροφοριακά Συστήματα Διοίκησης
– Υποστήριξη στις δραστηριότητες διαχείρισης, ανάληψης και λήψης αποφάσεων από τη Διοίκηση του Οργανισμού
– Αναφορές, διαγράμματα, πίνακες, κ.λ.π
• Συστήματα Υποστήριξης Αποφάσεων
Γιάνναρης
Το ελληνικό επώνυμο Γιάνναρης μπορεί να αναφέρεται σε κάποιο από τα παρακάτω πρόσωπα:
Πληροφοριακά συστήματα
Τύποι πληροφορικών συστημάτων
– Αξιοποιούν δεδομένα
– Βοηθούν στην επίλυση μη δομημένων προβλημάτων που εμφανίζονται στην κορυφή της διοικητικής πυραμίδας
– Είναι εύκολα στη χρήση για ανθρώπους που δε γνωρίζουν τη χρήση Η/Υ
• Συστήματα Επεξεργασίας Δεδομένων
– Χειρογραφικη μέθοδος
– Μηχανική μέθοδος
– Ηλεκτρονική μέθοδος
• Πληροφοριακά Συστήματα Πολυμέσων
– Η ανάπτυξη πληροφοριακών συστημάτων πολυμέσων είναι ωθούμενη από την τεχνολογία και όχι από τις εφαρμογές
• Έμπειρα Συστήματα
– Στηρίζονται στην προσπάθεια άντλησης γνώσης από την εμπειρία και τη δεξιοτεχνία ενός ή περισσότερων εμπειρογνωμόνων ενός γνωστικού χώρου
– Σκοπός τους είναι η εξαγωγή συμπερασμάτων
– Έχουν ικανότητα για αιτιολόγηση της πορείας που ακολούθησαν προκειμένου να φτάσουν στην απάντηση
• Συστήματα Πραγματικού Χρόνου
– Ειναι Ικανά να λαμβάνουν συνεχώς μεταβαλλόμενα δεδομένα από εξωτερικές πηγές και να τα επεξεργάζονται ώστε να μπορούν να επηρεάσουν τις πηγές των δεδομένων
– Οι επεξεργασίες του συστήματος πρέπει να γίνονται στον μικρό χρονικό διάστημα
Εξωτερικοί σύνδεσμοι
Κατηγορία:Εννοιολογικά συστήματα Κατηγορία:Πληροφορία Κατηγορία:Πληροφοριακά συστήματα Κατηγορία:Σελίδες με μη επιθεωρημένες μεταφράσεις
Αγροστρωτήρας
thumb|Αγροστρωτήρας τύπο Καίμπριτζ Ο αγροστρωτήρας ή αγροτικός κύλινδρος είναι αγροτικό μηχάνημα για την συμπίεση του μαλακού χώματος και την συντριβή σβόλων χώματος. Η επίδρασή τους οφείλεται στο βάρος του κυλίνδρου και το προφίλ, που μπορεί να είναι λείο, κοφτερό ή αιχμηρό. Αρχικά κατασκευάζονταν από ξύλο και πέτρα, ενώ από τον 19ο αι. και μετά συνηθίζεται η αποκλειστική χρήση σιδήρου.
Κατηγορία:Γεωργικά εργαλεία
Συμεών Β΄ της Βουλγαρίας
Ο Συμεών Μπορίσοφ Σαξκομπουργκγκότσκι ή Τσάρος Συμεών Β΄ ή Συμεών Β΄ της Βουλγαρίας (βουλγάρικα: Симеон Борисов Сакскобургготски, γερμανικά: Simeon von Sachsen-Coburg und Gotha, γεννημένος στις 16 Ιουνίου 1937) είναι ένα σημαντικό πολιτικό και βασιλικό πρόσωπο της Βουλγαρίας. Κατά τη διάρκεια της βασιλείας του ως τσάρος της Βουλγαρίας 1943-1946, καθώς ήταν ανήλικος, η μοναρχική εξουσία είχε ασκηθεί για λογαριασμό του από τριμελή αντιβασιλεία. Οι αντιβασιλείς ήταν ο θείος του Συμεών Πρίγκιπας Κύριλλος, ο αντιστράτηγος Νίκολα Μίχοφ και ο πρωθυπουργός Μπόγκνταν Φίλοφ. Το 1946 η μοναρχία καταργήθηκε κατόπιν δημοψηφίσματος και ο Συμεών εξορίστηκε. Επέστρεψε στην πατρίδα του το 1996. Ενδύθηκε ξανά τον ρόλο του ηγέτη του έθνους κατά την ανάληψη των καθηκόντων του Πρωθυπουργού της Δημοκρατίας της Βουλγαρίας τον Ιούλιο του 2001 και μέχρι τον Αύγουστο του 2005.
Από το 2014 ο Συμεών είναι ένας από τους τελευταίους εν ζωή που διετέλεσαν αρχηγοί κράτους κατά τον Β΄ Παγκόσμιο Πόλεμο (ο άλλος είναι ο Τενζίν Γκιάτσο, 14ος Δαλάι Λάμα του Θιβέτ), το μόνο πρόσωπο που κατείχε τον τίτλο «τσάρου» και ένας από τους μόλις δύο μονάρχες στην ιστορία, που έχει γίνει επικεφαλής κυβέρνησης μετά από δημοκρατικές εκλογές (ο άλλος είναι ο Νορόντομ Σιχανούκ της Καμπότζης).
Βασιλική ιστορία
Ο Συμεών γεννήθηκε ως γιος του Μπορίς Γ΄ και της Τζοβάνας της Σαβοΐας. Μετά τη γέννησή του, ο Μπορίς Γ΄ έστειλε έναν αξιωματικό της πολεμικής αεροπορίας στον ποταμό Ιορδάνη για το βάπτισμα του Συμεών στην Ορθόδοξη πίστη. Έγινε τσάρος στις 28 Αυγούστου του 1943 μετά τον θάνατο του πατέρα του, ο οποίος είχε μόλις επιστρέψει στη Βουλγαρία από μια συνάντηση με τον Αδόλφο Χίτλερ. Ο τσάρος Συμεών ήταν μόλις έξι ετών όταν ανήλθε στον θρόνο, έτσι ο θείος του πρίγκιπας Κύριλλος, ο πρωθυπουργός Μπόγκνταν Φίλοφ και ο αντιστράτηγος του βουλγαρικού στρατού Νίκολα Μιχάιλοφ Μίχοφ διορίστηκαν αντιβασιλείς.
Στις 5 Σεπτεμβρίου του 1944 η Σοβιετική Ένωση κήρυξε τον πόλεμο κατά της Βουλγαρίας και τρεις ημέρες αργότερα ο Κόκκινος Στρατός εισήλθε στη χώρα χωρίς να συναντήσει αντίσταση. Την επόμενη ημέρα, 9 Σεπτεμβρίου 1944, ο πρίγκιπας Κύριλλος και οι υπόλοιποι αντιβασιλείς καθαιρέθηκαν από ένα σοβιετικό πραξικόπημα και συνελήφθησαν. Οι τρεις αντιβασιλείς, όλα τα μέλη των τριών τελευταίων κυβερνήσεων, βουλευτές του Κοινοβουλίου, ο επικεφαλής του στρατού και επιφανείς δημοσιογράφοι εκτελέστηκαν από τους κομμουνιστές τον Φεβρουάριο του 1945.
Μονάρχης στην εξορία
Ο Συμεών έκανε διάφορες πολιτικές δηλώσεις κατά τη διάρκεια της εξορίας του, μέσω της «καγκελαρίας» του στη Μαδρίτη, στρεφόμενος κατά του κομμουνιστικού καθεστώτος στη Βουλγαρία και τους συμπατριώτες του που τον εξόρισαν. Οι πρώιμες προσπάθειές του στη διαμόρφωση μιας επίσημης εξόριστης κυβέρνησης δεν καρποφόρησαν ωστόσο.
Πολιτική επιστροφή
Το 1990, λίγους μήνες μετά την πτώση του κομμουνισμού, εκδόθηκε στον Συμεών ένα νέο βουλγαρικό διαβατήριο. Το 1996, 50 χρόνια μετά την κατάργηση της μοναρχίας, ο Συμεών επέστρεψε στη Βουλγαρία και έγινε δεκτός σε πολλά σημεία από πλήθος κόσμου που φώναζε το σύνθημα: «Θέλουμε τον Βασιλιά μας». Σε εκείνο το χρονικό σημείο δεν προέβη σε καμμία πολιτική ανακοίνωση ή κίνηση.
Διάφορα ακίνητα στη Βουλγαρία που είχαν κρατικοποιηθεί κατά την κομμουνιστική εποχή, επιστράφηκαν στον Συμεών και την οικογένειά του. Το 2001 ο Συμεών, ο οποίος είχε αυτή τη φορά πάρει το όνομα Συμεών Μπορίσοφ της Σαξονίας-Κόμπουργκ & Γκότα, ανακοίνωσε ότι θα επιστρέψει στη Βουλγαρία για να σχηματίσει ένα νέο πολιτικό κόμμα, το Εθνικό Κίνημα Συμεών Β΄ (НДСВ), αφιερωμένο στις «μεταρρυθμίσεις και την πολιτική ακεραιότητα». Ο Συμεών υποσχέθηκε ότι σε 800 ημέρες ο λαός της Βουλγαρίας θα αισθάνεται απτά θετικά αποτελέσματα της κυβέρνησής του και θα απολαύει σημαντικά υψηλότερου βιοτικού επιπέδου.
Πρωθυπουργός
Το НДСВ πέτυχε μεγάλη νίκη στις βουλευτικές εκλογές που διεξήχθησαν στις 17 Ιουνίου του 2001, λαμβάνοντας 120 από τις 240 έδρες στο Κοινοβούλιο και υπερτερώντας των δύο κύριων προϋπαρχόντων πολιτικών κομμάτων. Ο Συμεών ορκίστηκε πρωθυπουργός της Βουλγαρίας στις 24 Ιουλίου, σχηματίζοντας κυβέρνηση συνασπισμού με το εθνικό τουρκικό Κίνημα για τα Δικαιώματα και τις Ελευθερίες. Τοποθέτησε σε υπουργικές θέσεις στην κυβέρνησή του κυρίως τεχνοκράτες και δυτικούς μορφωμένους οικονομικούς ειδήμονες. Το 2002 οι προσπάθειες του αναγνωρίστηκαν, όταν παρέλαβε το Βραβείο Ειρήνης το 2002 από το ίδρυμα Path to Peace. Κατά τη διάρκεια της θητείας του η Βουλγαρία προσχώρησε στην Ευρωπαϊκή Ένωση και το ΝΑΤΟ.
Το κόμμα πήρε μόλις 3,01% των ψήφων και δεν κατέλαβε έδρες στις βουλευτικές εκλογές του 2009. Λίγο μετά, στις 6 Ιουλίου, ο Συμεών παραιτήθηκε επίσης από ηγέτης του НДСВ.
Οικογένεια
Νυμφεύτηκε το 1962 τη δόνα Μαργαρίτα Γκόμεθ-Αθέβο υ Θεχουέλα, Ισπανίδα αριστοκράτισσα, κόρη του Μανουέλ Γκόμεθ-Αθέβο υ Μοδέτ και έχει τέκνα:
Εξωτερικοί σύνδεσμοι
Κατηγορία:Τσάροι της Βουλγαρίας Κατηγορία:Πρωθυπουργοί της Βουλγαρίας Κατηγορία:Οίκος της Σαξονίας-Κόμπουργκ & Γκότα
Ευρωμπάσκετ 2013
Το Ευρωμπάσκετ του 2013 ήταν η 38η διοργάνωση του πανευρωπαϊκού πρωταθλήματος μπάσκετ υπό την αιγίδα της FIBA Europe. Διεξήχθη στη Σλοβενία στο διάστημα 4-22 Σεπτεμβρίου και έλαβαν μέρος συνολικά 24 εθνικές ομάδες. Νικήτρια του τελικού αναδείχθηκε για πρώτη φορά στην ιστορία της διοργάνωσης η Γαλλία, νικώντας στο τελικό τη Λιθουανία με σκορ 80-66. Το χάλκινο μετάλλιο κατέκτησε η Ισπανία επικρατώντας στον μικρό τελικό (3ης θέσης) της Κροατίας με σκορ 92-66.
Τόπος Διεξαγωγής - Στάδια
Οι αγώνες έγιναν σε 4 πόλεις: Λιουμπλιάνα, Κόπερ, Τσέλιε και Γιεσένιτσε.
2ος Προκριματικός γύρος
(Οι ομάδες μεταφέρουν και τα μεταξύ τους αποτελέσματα του 1ου γύρου)
Εξωτερικοί σύνδεσμοι
2013 Ανδρων Ευρωπαικο Πρωταθλημα Καλαθοσφαιρισης Ανδρων 2013
Άσσελτ
Η Άσσελτ (Hasselt) είναι πόλη στο Βέλγιο, πρωτεύουσα της επαρχίας της Βελγικής Λιμβουργίας. Την 1η Ιανουαρίου 2005 η Άσσελτ είχε συνολικό πληθυσμό 69.538 (33.896 άντρες και 35.642 γυναίκες). Η συνολική έκτασή της είναι 102,24 χλμ² γεγονός που της δίνει πληθυσμιακή πυκνότητα της τάξης των 680,14 κατοίκων ανά χλμ². Η Άσσελτ βρίσκεται στον ποταμό Ντέμερ και συνδέεται επίσης με το Κανάλι Άλμπερτ.
Ιστορία
Η Άσσελτ ιδρύθηκε τον 7ο αιώνα στον Χελμπέεκ, παραπόταμο του Ντέμερ. Το όνομα Hasselt προέρχεται από το Hasaluth, που σημαίνει ξύλο φουντουκιάς. Ήταν μία από τις μεγαλύτερες πόλεις της κομητείας του Λόον, της οποίας τα σύνορα ήταν περίπου τα ίδια με αυτά της σημερινής επαρχίας της Λιμβουργίας. Η Άσσελτ πήρε για πρώτη φορά το όνομά της το 1165 και σύντομα έπειτα έλαβε την πολυπόθητη σύμβαση πόλης. Το 1242 το καθεστώς αυτό επιβεβαιώθηκε επισήμως από τον κόμη Άρνολντ Δ'.
Αν και η πόλη του Μποργκλόον ήταν η επίσημη πρωτεύουσα του μικρού αυτού πριγκηπάτου, η Άσσελτ έγινε η μεγαλύτερη πόλη χάρη στην ευνοϊκή τοποθεσία της και την εγγύτητα της στο κάστρο του κόμη και το αββαείο Χερκενρόντε στο Κούριρνγκεν. Το 1366 η κομητεία του Λόον έγινε μέρος της επισκοπής της Λιέγης και παρέμεινε έτσι μέχρι την προσάρτηση από τη Γαλλία το 1794. Το Μάαστριχτ έγινε η πρωτεύουσα της περιοχής που αποκαλόταν τότε το Διαμέρισμα του Κάτω Μεύση. Μετά την ήττα του Ναπολέοντα Α΄ και της ένωσης με την Ολλανδία, υιοθετήθηκε το όνομα Λιμβουργία, από την παλιά κομητεία της Λιμβουργίας που δεν είχε ποτέ εξουσία επί του Λόον. Ακόμα και όταν το Βέλγιο κέρδισε την ανεξαρτησία του, το όνομα αυτό διατηρήθηκε και το όνομα Loon εξαφανίστηκε. Το 1830 το Άσσελτ έγινε η προσωρινή πρωτεύουσα της Βελγικής επαρχίας της Λιμβουργίας. Όταν το Μάαστριχτ παρέμεινε Ολλανδικό το 1839, έγινε η μόνιμη έδρα της επαρχιακής του κυβέρνησης εντός της Ολλανδίας, επίσης αποκαλούμενη Λιμβουργία. Το 1967 η Βελγική Λιμβουργία αποσπάστηκε από την Επισκοπική της Λιέγης και η Άσσελτ έγινε η έδρα της Επισκοπής της Άσσελτ.
Δήμος Γέρα Λέσβου
Ο Δήμος Γέρας λειτούργησε σύμφωνα με το Σχέδιο Καποδίστριας ως δήμος του  νομού Λέσβου από το 1999 έως το 2010 με έδρα τον Παππάδο.
Βρισκόταν στη νότια πλευρά του νησιού και περίπου 25 χιλιόμετρα από τη Μυτιλήνη. Πήρε το όνομά του από τον ομώνυμο κόλπο στον οποίο δέσποζε. Αποτελείται από τα χωριά Παππάδος, Παλαιόκηπος, Μεσαγρός, Σκόπελος, Πλακάδος και Πέραμα. Τα 5 από τα 6 χωριά βρίσκονται πολύ κοντά μεταξύ τους, μερικά είναι ουσιαστικά ενωμένα, ενώ το καθένα αποτελούσε και έδρα ομώνυμου Δημοτικού Διαμερίσματος. Ο Δήμος κατά την απογραφή του 2001 είχε πραγματικό πληθυσμό 6.985 κατοίκων, κάτι που τον έφερνε στην τρίτη θέση ανάμεσα στους Δήμους του νησιού από πλευράς πληθυσμού.
Με τη διοικητική διαίρεση του 2011 (Σχέδιο Καλλικράτης), από 1 Ιανουαρίου 2011 εντάχθηκε στο νέο διευρυμένο  Δήμο Λέσβου της  Περιφέρειας Βορείου Αιγαίου.
Ο δήμος περιελάμβανε τα παρακάτω δημοτικά διαμερίσματα, οικισμούς και νησίδες:
Δήμαρχοι Γέρας
Δήμαρχοι Γέρας διετέλεσαν οι εξής:
Ντικινσόνια
Η Ντικινσόνια είναι χαρακτηριστικό απολίθωμα της ζωής της Εντιάκαρα. Μοιάζει (περίπου) με ένα διμερώς συμμετρικό κυματιστό οβάλ με μήκος έως 1,4 μέτρα. Είναι άγνωστο που ανήκει: οι περισσότερες φορές θεωρείται να είναι ζώο, αν και κάποιοι προτείνουν ότι μπορεί να είναι μύκητας, ή μέλος ενός εξαφανισμένου βασιλείου.
Οι οργανισμοί κυμαίνονται σε μέγεθος από 4 σε 1400 χιλιοστά σε μήκος, και ένα ωοειδές περίγραμμα. Αποτελούνται από έναν αριθμό κυματιστών κομματιών που εκτείνονται ακτινωτά από μία κεντρική περιοχή.